ამტყელი (გულრიფშის მუნიციპალიტეტი)
ამტყელი — სოფელი აფხაზეთის ავტონომიურ რესპუბლიკის გულრიფშის მუნიციპალიტეტში, მდინარეების ამტყელისა და ჯამპალის შესართავთან, სოხუმის სამხედრო გზაზე. თემის ცენტრი (სოფლები: ამზარა, ბუდუკი, გეორგიევსკოე, პანტა, ყადა, შუამთა, ჯამპალი). ზღვის დონიდან 240 მ, შავი ზღვიდან 22 კმ, მაჭარიდან 25 კმ. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი.